



**Kingston Digital oznámila inovované pamäťové karty série Canvas   
a novú čítačku MobileLite Plus**

* ***Canvas Plus: Vyššie rýchlosti (UHS-II), veľká kapacita***
* ***Nová čítačka MobileLite Plus podporuje vysoké rýchlosti***

***Sunbury-On-Thames – 9. marec 2020 –*** Spoločnosť [Kingston Digital Europe Co LLP](https://www.kingston.com/en), ktorá je výrobcom flash pamäťových zariadení a pobočkou Kingston Technology Company, svetového lídra v oblasti pamäťových produktov a technologických riešení, inovuje rad svojich flash pamäťových kariet Canvas. Nový rad SD a microSD kariet s označením Canvas Plus obsahuje prvé karty Kingston triedy UHS-II. Na podporu vysokých rýchlostí kariet Canvas Plus boli vyvinuté aj nové [čítačky MobileLite Plus UHS-II](https://www.kingston.com/us/memory-card-readers?sortby=nameatz?utm_source=pr). Canvas Plus predstavuje novú generáciu SD a microSD kariet so zvýšeným výkonom pre digitálne fotoaparáty, produkciu 4K/8K videa, zariadenie s OS Android™, akčné kamery a drony.

Rad Canvas Plus ponúka tri rôzne varianty SD a microSD kariet: Select Plus, Go! Plus a React Plus. Karta [Canvas Select Plus](https://www.kingston.com/us/memory-cards/canvas-select-plus-sd-card?utm_source=pr) sa začala predávať už v 4. štvrťroku 2019 a teraz prichádzajú na trh aj karty Canvas Go! Plus a Canvas React Plus. React Plus a MobileLite Plus podporujú nielen štandard UHS-II a súčasné najdokonalejšie digitálne kamery a fotoaparáty, ktoré dokážu snímať video v rozlíšení 4K a 8K, ale sú spätne kompatibilné so štandardom UHS-I a bežným rozhraním SD. Čítačky kariet MobileLite Plus budú k dispozícii samostatne alebo pribalené ku kartám React Plus, aby sa dali optimálne využiť ich rýchlosti.

Série kariet Canvas Plus obsahuje tieto verzie:

Canvas Select™ Plus:

* Určená pre rekreačné/amatérske digitálne kamery a fotoaparáty s Full HD a 4K rozlíšením videa (SD) a mobilné zariadenia so systémom Android (microSD).
* Class 10 UHS-I1 s max. rýchlosťou čítania 100 MB/s.
* microSD podporuje výkonnostnú triedu A1 pre urýchlenie práce s tabletmi a smartfónmi.
* SD a microSD s kapacitou2 až 512 GB.  
    
  Canvas Go!™ Plus:
* Ideálna pre zachytenie 4K UHD videí a fotografovanie série snímok v režime „burst“ pomocou digitálneho fotoaparátu (SD) alebo na použitie s akčnými 4K kamerami a dronmi (microSD).
* Class 10 UHS-I U31 s max. rýchlosťou čítania3 170 MB/s a ​​zápisu 90 MB/s.
* MicroSD podporuje výkonnostnú triedu A2 na urýchlenie práce s najnovšími tabletmi a smartfónmi.
* SD a microSD s kapacitou2 až 512 GB.

Canvas React™ Plus:

* Špičkový výkon UHS-II na tvorbu profesionálnych 4K/8K videí a fotografií vo vysokom rozlíšení s technicky najdokonalejšími digitálnymi kamerami a fotoaparátmi.
* Class 10 UHS-II U31 s max. rýchlosťou čítania 300 MB/s a zápisu až 260 MB/s4 (SD), resp. čítania 285 MB/s a zápisu 165 MB/s4 (microSD).
* Prvá microSD UHS-II karta podporujúca výkonnostnú triedu A1 pre urýchlenie práce s tabletmi a smartfónmi.
* SD a microSD s kapacitou2 až 256 GB.

Čítačky kariet MobileLite Plus:

* Vytvorené na podporu štandardu UHS-II, ktorý ponúka ohromujúce rýchlosti prenosu súborov a spracovania dát.
* Rýchlosť USB 3.2 Gen 1 s podporou spätnej kompatibility pre karty UHS-I.
* Navrhnuté na optimálne fungovanie s microSD a SD kartami Kingston.

„Našim cieľom je poskytovať používateľom čo možno najlepšie podmienky na zdieľanie obsahu, ktorý je pre nich dôležitý,“ povedal Tiago Gomes, obchodný riaditeľ pre flash produkty Kingston v regióne EMEA. „Karty Canvas patria vďaka podpore štandardov UHS-II a A2 k špičkovým produktom. Sú odolné, majú veľkú úložnú kapacitu a viac než dostatočnú rýchlosť, aby dokázali spoľahlivo zachytiť, uchovať a prenášať všetky významné životné spomienky.“

Pamäťové flash karty Canvas Plus ponúkajú doživotnú záruku, bezplatnú technickú podporu a legendárnu spoľahlivosť produktov Kingston. Viac informácií nájdete na [kingston.com](http://www.kingston.com?utm_source=pr).

1 Rýchlosť sa môže líšiť v závislosti na hostiteľskom zariadení a jeho konfigurácii.

2 Časť kapacity uvedené na flash pamäťovom zariadení sa používa na formátovanie a ďalšie funkcie a nie preto k dispozícii na ukladanie dát. Skutočná dostupná kapacita na ukladanie dát je teda menšia, než aká je uvedená na produktoch. Ďalšie informácie nájdete v príručke Kingston Flash Memory Guide na [kingston.com/flashguide](http://www.kingston.com/flashguide).

3 Využíva proprietárnu technológiu na dosiahnutie rýchlosti čítania nad rámec špecifikácie UHS-I 104 MB/s - až 170 MB/s. Plný výkon vyžaduje čítačku kariet MobileLite Plus alebo kompatibilné zariadenie.

4 Plný výkon vyžaduje čítačku kariet MobileLite Plus.

**Informácie o spoločnosti Kingston môžete nájsť na stránkach:**

YouTube: <http://www.youtube.com/kingstontechmemory>

Facebook: <http://www.facebook.com/kingstontechnologyeurope>

Twitter: <https://twitter.com/KingstonTech>

Instagram: <https://www.instagram.com/kingstontechnology>

LinkedIn: <http://www.linkedin.com/company/kingston>

**O spoločnosti Kingston Digital Europe Co LLP.**

Kingston Digital Europe Co LLP je výrobcom flash pamäťových zariadení a pobočkou Kingston Technology Company, najväčšieho svetového nezávislého výrobcu pamäťových produktov. Kingston vyvíja, vyrába a dodáva pamäťové produkty pre stolové počítače, notebooky, servery alebo tlačiarne a tiež flash pamäte pre počítače, digitálne kamery/fotoaparáty alebo mobilné zariadenia. V rámci svojej globálnej siete dcérskych firiem a pobočiek má Kingston výrobné zariadenia v Kalifornii, na Taiwane a v Číne a obchodný zástupca v Spojených štátoch, v Kanade, v Európe, v Rusku, v Turecku, na Ukrajine, v Austrálii, v Indii, na Taiwane, v Číne a v Latinskej Amerike. Pre získanie ďalších informácií volajte +44 (0) 1932 738888 alebo navštívte [www.kingston.com](http://www.kingston.com).

###

**Redakčná poznámka:** Ak máte záujem o ďalšie informácie, testovacie produkty alebo rozhovory s vedúcimi pracovníkmi, kontaktujte prosím Debbie Fowler, Kingston Digital, Inc. Kingston Court, Brooklands Close, Sunbury-on-Thames, TW16 7EP. Obrázky pre médiá je možné nájsť na stránke Kingston [tu](https://www.kingston.com/en/company/press).

**Kontakty pre médiá:**

Debbie Fowler   
Kingston Technology Europe Co LLP

07775695576

[Dfowler@kingston.eu](mailto:Dfowler@kingston.eu)

Juraj Redeky

TaktiQ Communications s.r.o.

+421 911 478 280

[juraj.redeky@taktiq.com](mailto:juraj.redeky@taktiq.com)